ARM sit R319m opsy weens silikose-skikking - Solidariteit WêreldSolidariteit Wêreld
Home › Solder › ARM sit R319m opsy weens silikose-skikking
ARM sit R319m opsy weens silikose-skikking
Thursday | 05 September | 2019
BusinessLive berig dat African Rainbow Minerals (ARM), onder voorsitterskap van Patrice Motsepe, R318 miljoen opsy gesit het met betrekking tot die regsaak wat daarop gemik is om vergoeding te betaal aan die slagoffers van silikose en ander beroepsiektes wat pasiënte se longe aantas.
ʼn Skikking van R5 miljard tussen ses goudmynmaatskappye, insluitende ARM, en werkers is in Julie in die Johannesburgse Hooggeregshof goedgekeur. Dit was die gevolg van ʼn historiese klas-aksie wat uit 2012 dateer.
ARM sê hy het finansiële voorsiening van R319 miljoen gemaak om die regskoste van die eisers se regsverteenwoordigers te dek, asook die koste van die oprigting en administrasie van ʼn trust, en die betaling van voordeelbydraes aan die trust oor ʼn tydperk van 13 jaar.
ARM het ʼn gebeurlikheidspolis hiervoor by die Guardrisk-versekeringsmaatskappy, wat omgewingsaanspreeklikheid vir die perseel dek, asook silikose-aanspreeklikheid. Guardrisk het hierdie spesifieke risiko’s by Mannequin Insurance herverseker.